ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

за работата на комитетите през 2019 година

Съгласно член 10, параграф 2 от Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията[[1]](#footnote-1) (наричан по-нататък „Регламентът относно комитологията“) Комисията представя годишния доклад за работата на комитетите през 2019 г.

Настоящият доклад съдържа преглед на развитията в системата на комитологията през 2019 г. и резюме на дейностите на комитетите. Той е придружен от работен документ на службите на Комисията, съдържащ подробна статистика за работата на отделните комитети.

1. Преглед на развитията в системата на комитологията през 2019 г.

1.1. Общи тенденции

Всички процедури по комитология, предвидени в предходното Решение относно комитологията[[2]](#footnote-2), с изключение на процедурата по регулиране с контрол, бяха автоматично адаптирани с Регламента относно комитологията към процедурите, предвидени в този регламент.

Следователно през 2019 г. комитетите по комитология са функционирали съгласно процедурите, определени в Регламента относно комитологията, а именно по консултиране (член 4) и по разглеждане (член 5), както и съгласно процедурата по регулиране с контрол, определена в член 5а от Решението относно комитологията.

Що се отнася до процедурата по регулиране с контрол, Междуинституционалното споразумение за по-добро законотворчество от 13 април 2016 г.[[3]](#footnote-3) припомня в точка 27 необходимостта от привеждане в съответствие на актовете, които все още се позовават на тази процедура, с новата правна рамка, въведена с Договора от Лисабон.

През 2019 г. беше постигнато съгласие за привеждането в съответствие на 64 основни акта, предвиждащи процедурата по регулиране с контрол, с делегирани актове, а в няколко случая — с актове за изпълнение[[4]](#footnote-4). След това частично споразумение по предложението на Комисията междуинституционалните преговори продължават по привеждането в съответствие на останалите основни актове, включени в общото предложение на Комисията[[5]](#footnote-5) и в предложението на Комисията относно пространството на правосъдие[[6]](#footnote-6).

Освен това през 2019 г. приключиха успешно преговорите между трите институции по необвързващи критерии за прилагането на членове 290 и 291 от Договора за функционирането на Европейския съюз, а именно относно разграничението между делегираните актове и актовете за изпълнение. Окончателният текст на критериите за разграничение беше публикуван в Официален вестник на 3 юли 2019 г.[[7]](#footnote-7)

Все още продължават преговорите по Предложението на Комисията от 14 февруари 2017 г. за Регламент на Европейския парламент и на Съвета за изменение на Регламента на относно комитологията (Регламент (ЕС) № 182/2011)[[8]](#footnote-8). С това предложение се предлагат редица целенасочени промени по отношение на функционирането на апелативния комитет с цел преодоляване на ситуации „без становище“ в чувствителни области.

В съобщението си „По-добро регулиране за постигането на по-добри резултати“ от май 2015 г. Комисията пое ангажимент проектите на текстове за делегирани актове и проектите на важни актове за изпълнение да се оповестяват публично за период от четири седмици за получаване на коментари, с което да се даде възможност на заинтересованите страни да представят становищата си. През 2019 г. 93 такива проекти на актове бяха публикувани за обществено обсъждане на уебсайта на Комисията „Споделете мнението си“[[9]](#footnote-9).

2. Преглед на дейностите

2.1. Брой на комитетите и на заседанията

Важно е да се прави разграничение между комитетите по комитология, от една страна, и други структури, по-специално „експертните групи“, създадени от самата Комисия, от друга страна. Тези групи предоставят експертни познания на Комисията[[10]](#footnote-10) при изготвянето и изпълнението на политиките, както и на делегираните актове, докато комитетите по комитология подпомагат Комисията при упражняването на изпълнителните правомощия, които са ѝ предоставени с основни правни актове. Настоящият доклад е посветен единствено на комитетите по комитология. Броят на действащите комитети по комитология в периода 1 януари—31 декември 2019 г. бе изчислен по сектор на дейност (вж. таблица I). С цел да се даде възможност за сравнение, са дадени и данните за предходната година (към 31 декември 2018 г.). Подразделенията и конфигурациите не са отчетени отделно, тъй като принадлежат към даден основен комитет.

**ТАБЛИЦА I — Общ брой на комитетите**

|  |  |  |
| --- | --- | --- |
| **Сектор на политиката** | **2018 г.** | **2019 г.** |
| **ГД AGRI (Земеделие и развитие на селските райони)** | 11 | 11 |
| **ГД BUDG (Бюджет)** | 2 | 2 |
| **ГД CLIMA (Действия по климата)** | 5 | 5 |
| **ГД CNECT (Съобщителни мрежи, съдържание и технологии)** | 7 | 9 |
| **ГД DEFIS (Отбранителна промишленост и космическо пространство)** | 0 | 6 |
| **ГД DEVCO (Международно сътрудничество и развитие)** | 5 | 5 |
| **ГД DIGIT (Информатика)** | 1 | 1 |
| **ГД EAC (Образование и култура)** | 2 | 2 |
| **ГД ECFIN (Икономически и финансови въпроси)** | 1 | 1 |
| **ГД ECHO (Хуманитарна помощ и гражданска защита)** | 2 | 2 |
| **ГД EMPL (Трудова заетост, социални въпроси и приобщаване)** | 5 | 5 |
| **ГД ENER (Енергетика)** | 13 | 14 |
| **ГД ENV (Околна среда)** | 30 | 27 |
| **ГД ESTAT (Евростат)** | 4 | 2 |
| **ГД FISMA (Финансова стабилност, финансови услуги и съюз на капиталовите пазари)** | 8 | 9 |
| **FPI (Служба за инструментите в областта на външната политика)** | 4 | 4 |
| **ГД GROW (Вътрешен пазар, промишленост, предприемачество и МСП)** | 44 | 36 |
| **ГД HOME (Миграция и вътрешни работи)** | 13 | 18 |
| **ГД JUST (Правосъдие и потребители)** | 25 | 24 |
| **ГД MARE (Морско дело и рибарство)** | 3 | 3 |
| **ГД MOVE (Мобилност и транспорт)** | 31 | 32 |
| **ГД NEAR (Политика за съседство и преговори за разширяване)** | 3 | 3 |
| **OLAF (Европейска служба за борба с измамите)** | 1 | 1 |
| **ГД REGIO (Регионална и селищна политика)** | 1 | 1 |
| **ГД RTD (Научни изследвания и иновации)** | 7 | 17 |
| **ГД SANTE (Здравеопазване и безопасност на храните)** | 17 | 34 |
| **SG (Генерален секретариат)** | 3\* | 4\* |
| **ГД TAXUD (Данъчно облагане и митнически съюз)** | 13 | 26 |
| **ГД TRADE (Търговия)** | 14 | 14 |
| **ОБЩО:** | **275** | **318** |

\* *Включително апелативния комитет (за нуждите на регистъра на комитологията апелативният комитет е регистриран като комитет, за който отговорната служба е Генералният секретариат; на практика той се управлява от всички засегнати служби).*

През 2019 г. са действали 318 комитета по комитология. Този брой включва всички състави на комитетите[[11]](#footnote-11). Докато през предходните години съставите на комитетите бяха изброени в придружаващия работен документ на службите на Комисията, те вече систематично се включват и в общите данни.

Комитетите по комитология могат като цяло да се класифицират според вида на процедурата, по реда на която осъществяват дейността си (процедура по консултиране, процедура по разглеждане, процедура по регулиране с контрол — вж. таблица II). В таблицата по-долу, в която се разглеждат действащите през 2019 г. комитети по процедури, комитетите, които прилагат повече от една процедура, са отделени от комитетите, работещи по една-единствена процедура.

**ТАБЛИЦА II — Брой на комитетите по процедури**

|  |  |  |
| --- | --- | --- |
|   | **Вид на процедурата** |  |
| **Консултиране** | **Разглеждане** | **Регулиране с контрол** | **Работи, следвайки няколко процедури** | **ОБЩО:** |
| **ГД AGRI** | 0 | 6 | 0 | 5 | 11 |
| **ГД BUDG** | 0 | 1 | 0 | 1 | 2 |
| **ГД CLIMA** | 0 | 1 | 0 | 4 | 5 |
| **ГД CNECT** | 0 | 4 | 0 | 5 | 9 |
| **ГД DEFIS** | 0 | 3 | 1 | 2 | 6 |
| **ГД DEVCO** | 0 | 2 | 0 | 3 | 5 |
| **ГД DIGIT** | 0 | 1 | 0 | 0 | 1 |
| **ГД EAC** | 0 | 1 | 0 | 1 | 2 |
| **ГД ECFIN** | 0 | 0 | 0 | 1 | 1 |
| **ГД ECHO** | 0 | 1 | 0 | 1 | 2 |
| **ГД EMPL** | 0 | 0 | 2 | 3 | 5 |
| **ГД ENER** | 2 | 6 | 1 | 5 | 14 |
| **ГД ENV** | 0 | 7 | 4 | 16 | 27 |
| **ГД ESTAT** | 0 | 0 | 0 | 2 | 2 |
| **ГД FISMA** | 0 | 2 | 2 | 5 | 9 |
| **FPI** | 0 | 4 | 0 | 0 | 4 |
| **ГД GROW** | 3 | 7 | 2 | 24 | 36 |
| **ГД HOME** | 1 | 14 | 0 | 3 | 18 |
| **ГД JUST** | 8 | 8 | 4 | 4 | 24 |
| **ГД MARE** | 0 | 2 | 0 | 1 | 3 |
| **ГД MOVE** | 4 | 10 | 4 | 14 | 32 |
| **ГД NEAR** | 1 | 1 | 0 | 1 | 3 |
| **OLAF** | 0 | 1 | 0 | 0 | 1 |
| **ГД REGIO** | 0 | 0 | 0 | 1 | 1 |
| **ГД RTD** | 0 | 15 | 0 | 2 | 17 |
| **ГД SANTE** | 0 | 12 | 0 | 22 | 34 |
| **SG** | 0 | 3 | 0 | 1 | 4\* |
| **ГД TAXUD** | 1 | 10 | 0 | 15 | 26 |
| **ГД TRADE** | 3 | 4 | 0 | 7 | 14 |
| **ОБЩО:** | **23** | **126** | **20** | **149** | **318** |

\* *Включително апелативния комитет.*

Броят на комитетите не е единственият показател за дейността на равнище комитология. *Броят на заседанията*, които са били проведени, както и *броят на писмените процедури[[12]](#footnote-12)*, използвани през 2019 г., също отразяват интензивността на работата като цяло, както на секторно равнище, така и в отделните комитети (таблица III).

**ТАБЛИЦА III — Брой на заседанията и на писмените процедури**

|  |  |  |  |
| --- | --- | --- | --- |
|  | **Брой на комитетите**  | **Заседания** | **Писмени процедури** |
| **2018 г.** | **2019 г.** | **2018 г.** | **2019 г.** |
| **ГД AGRI** | 11 | 95 | 90 | 16 | 18 |
| **ГД BUDG** | 2 | 4 | 4 | 1 | 1 |
| **ГД CLIMA** | 5 | 5 | 5 | 6 | 1 |
| **ГД CNECT** | 9 | 15 | 11 | 12 | 15 |
| **ГД DEFIS** | 6 | 0 | 20 | 0 | 9 |
| **ГД DEVCO** | 5 | 18 | 13 | 16 | 14 |
| **ГД DIGIT** | 1 | 2 | 2 | 0 | 0 |
| **ГД EAC** | 2 | 6 | 5 | 1 | 0 |
| **ГД ECFIN** | 1 | 2 | 0 | 0 | 0 |
| **ГД ECHO** | 2 | 4 | 7 | 4 | 3 |
| **ГД EMPL** | 5 | 4 | 7 | 1 | 1 |
| **ГД ENER** | 14 | 11 | 16 | 6 | 6 |
| **ГД ENV** | 27 | 30 | 25 | 12 | 12 |
| **ГД ESTAT** | 2 | 5 | 3 | 3 | 9 |
| **ГД FISMA** | 9 | 3 | 6 | 16 | 18 |
| **FPI** | 4 | 6 | 5 | 3 | 2 |
| **ГД GROW** | 36 | 64 | 34 | 16 | 14 |
| **ГД HOME** | 18 | 39 | 45 | 22 | 16 |
| **ГД JUST** | 24 | 10 | 13 | 7 | 2 |
| **ГД MARE** | 3 | 4 | 1 | 11 | 9 |
| **ГД MOVE** | 32 | 53 | 46 | 31 | 31 |
| **ГД NEAR** | 3 | 9 | 9 | 7 | 8 |
| **OLAF** | 1 | 0 | 0 | 0 | 0 |
| **ГД REGIO** | 1 | 2 | 0 | 0 | 1 |
| **ГД RTD** | 17 | 53 | 45 | 218 | 228 |
| **ГД SANTE** | 34 | 100 | 107 | 430 | 476 |
| **SG** | 4 | 6\* | 9 | 0 | 0 |
| **ГД TAXUD** | 26 | 36 | 37 | 21 | 18 |
| **ГД TRADE** | 14 | 29 | 25 | 24 | 32 |
| **ОБЩО:** | **318** | **620** | **590** | **880** | **944** |

*\* заседания/писмени процедури на апелативния комитет*

През 2019 г. се проведоха 590 заседания, малко по-малко, отколкото през 2018 г., и 944 писмени процедури, малко повече в сравнение с 2018 г.

2.2. Брой на становищата и на актовете/мерките за изпълнение

Както винаги, в настоящия доклад се посочва общият брой на официалните *становища*, дадени от комитетите, и на последвалите *актове/мерки за изпълнение*, приети от Комисията[[13]](#footnote-13). Чрез тези данни се измерват количествено осезаемите „резултати“ от работата на комитетите (вж. таблица IV).

Европейският парламент и Съветът имат право на контрол съгласно член 11 от Регламента относно комитологията. През 2019 г. Европейският парламент е приел 25 резолюции въз основа на член 11 от Регламента относно комитологията, а Съветът не е приел нито една такава резолюция.

**ТАБЛИЦА IV — Брой на становищата и на приетите актове/мерки за изпълнение**

|  |  |  |  |
| --- | --- | --- | --- |
|   | **Становища[[14]](#footnote-14)** | **Актове за изпълнение —** **приети мерки** |  **Процедура по регулиране с контрол —** **приети мерки** |
|  | **2018 г.** | **2019 г.** | **2018 г.** | **2019 г.** | **2018 г.** | **2019 г.** |
| **ГД AGRI** | 146 | 111 | 145 | 111 | 5 | 2 |
| **ГД BUDG** | 4 | 4 | 6 | 3 | 0 | 0 |
| **ГД CLIMA** | 14 | 7 | 14 | 7 | 1 | 0 |
| **ГД CNECT** | 19 | 21 | 15 | 23 | 0 | 0 |
| **ГД DEFIS** | 0 | 9 | 0 | 4 | / | 1 |
| **ГД DEVCO** | 67 | 61 | 66 | 59 | 0 | 0 |
| **ГД DIGIT** | 1 | 1 | 1 | 1 | 0 | 0 |
| **ГД EAC** | 6 | 8 | 6 | 6 | 0 | 0 |
| **ГД ECFIN** | 2 | 0 | 2 | 0 | 0 | 0 |
| **ГД ECHO** | 6 | 10 | 7 | 8 | 0 | 0 |
| **ГД EMPL** | 4 | 7 | 5 | 3 | 0 | 4 |
| **ГД ENER** | 7 | 12 | 4 | 4 | 0 | 10 |
| **ГД ENV** | 31 | 26 | 14 | 21 | 11 | 6 |
| **ГД ESTAT** | 9 | 10 | 8 | 6 | 3 | 4 |
| **ГД FISMA** | 18 | 28 | 5 | 17 | 6 | 0 |
| **FPI** | 5 | 2 | 5 | 1 | 0 | 0 |
| **ГД GROW** | 77 | 69 | 53 | 38 | 15 | 19 |
| **ГД HOME** | 74 | 66 | 61 | 21 | 0 | 0 |
| **ГД JUST** | 10 | 7 | 8 | 2 | 0 | 0 |
| **ГД MARE** | 17 | 10 | 15 | 6 | 0 | 0 |
| **ГД MOVE** | 61 | 62 | 57 | 62 | 11 | 1 |
| **ГД NEAR** | 86 | 58 | 86 | 58 | 0 | 0 |
| **OLAF** | 0 | 0 | 0 | 0 | 0 | 0 |
| **ГД REGIO** | 4 | 1 | 2 | 5 | 0 | 0 |
| **ГД RTD** | 225 | 228 | 159 | 158 | 0 | 0 |
| **ГД SANTE** | 629 | 762 | 603 | 733 | 38 | 41 |
| **SG**\* | 12 | 20 | 11 | 18 | 0 | 0 |
| **ГД TAXUD** | 56 | 61 | 57 | 58 | 0 | 0 |
| **ГД TRADE** | 59 | 68 | 52 | 68 | 0 | 0 |
| **ОБЩО:** | **1633** | **1729** | **1456** | **1501** | **90** | **88** |

*\* Включително становища, дадени от апелативния комитет, и приети актове.*

Комитетите дадоха 1729 становища през 2019 г., малко повече отколкото през предходната година. Броят на актовете за изпълнение, приети в резултат на процедура на комитет, беше 1501, тоест малко по-висок, отколкото през 2018 г. Броят на мерките, приети съгласно процедурата по регулиране с контрол, остана стабилен.

2.3. Заседания на апелативния комитет

През 2019 г. апелативният комитет е заседавал 6 пъти и е разгледал общо 12 проекта на актове за изпълнение (в областта на здравеопазването и политиката за потребителите), за които е бил сезиран от Комисията. Апелативният комитет не е дал становище и по дванадесетте случая. През 2019 г. Комисията реши да приеме 11 акта за изпълнение след такива случаи на недаване на становище.

2.4. Използване на процедурата по регулиране с контрол

Както бе посочено в раздел 1, процедурата по регулиране с контрол не беше засегната от реформата в областта на комитологията от 2011 г. Тази процедура не може повече да се използва при новото законодателство, но все още се среща в множество съществуващи основни актове и ще продължи да се прилага по силата на тези актове до привеждането им в съответствие. През 2019 г. съгласно процедурата по регулиране с контрол бяха приети 88 мерки (вж. таблица V) — приблизително същия брой като през 2018 г. Правото на възражение е било упражнено веднъж от страна на Европейския парламент през 2019 г.

**ТАБЛИЦА V — Брой на мерките, приети съгласно процедурата по регулиране с контрол**

|  |  |  |  |
| --- | --- | --- | --- |
|   | **Процедура по регулиране с контрол —** **приети мерки** | **Възражения на Европейския парламент срещу приемането на проект на мерки**  | **Възражения на Съвета срещу приемането на проект на мерки**  |
| **ГД AGRI** | 2 | 0 | 0 |
| **ГД BUDG** | 0 | 0 | 0 |
| **ГД CLIMA** | 0 | 0 | 0 |
| **ГД CNECT** | 0 | 0 | 0 |
| **ГД DEFIS** | 1 | 0 | 0 |
| **ГД DEVCO** | 0 | 0 | 0 |
| **ГД DIGIT** | 0 | 0 | 0 |
| **ГД EAC** | 0 | 0 | 0 |
| **ГД ECFIN** | 0 | 0 | 0 |
| **ГД ECHO** | 0 | 0 | 0 |
| **ГД EMPL** | 4 | 0 | 0 |
| **ГД ENER** | 10 | 0 | 0 |
| **ГД ENV** | 6 | 0 | 0 |
| **ГД ESTAT** | 4 | 0 | 0 |
| **ГД FISMA** | 0 | 0 | 0 |
| **FPI** | 0 | 0 | 0 |
| **ГД GROW** | 19 | 0 | 0 |
| **ГД HOME** | 0 | 0 | 0 |
| **ГД JUST** | 0 | 0 | 0 |
| **ГД MARE** | 0 | 0 | 0 |
| **ГД MOVE** | 1 | 0 | 0 |
| **ГД NEAR** | 0 | 0 | 0 |
| **OLAF** | 0 | 0 | 0 |
| **ГД REGIO** | 0 | 0 | 0 |
| **ГД RTD** | 0 | 0 | 0 |
| **ГД SANTE** | 41 | 1 | 0 |
| **SG** | 0 | 0 | 0 |
| **ГД TAXUD** | 0 | 0 | 0 |
| **ГД TRADE** | 0 | 0 | 0 |
| **ОБЩО:** | **88** | **1** | **0** |

3. Подробна информация за дейностите на комитетите

В работния документ, придружаващ настоящия доклад, е представена подробна информация за работата на отделните комитети през 2019 г., която включва разбивка въз основа на съответните заинтересовани дирекции на Комисията.

4. Заключение

През 2019 г. дейността на комитетите продължи на равнища, сравними с предходните години: имаше 318 действащи комитета, които проведоха 590 заседания и 944 писмени процедури и дадоха 1729 становища.

Европейският парламент и Съветът се приканват да вземат под внимание настоящия доклад.

1. **Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).** [↑](#footnote-ref-1)
2. Решение на Съвета 1999/468/ЕО от 28 юни 1999 г. за установяване на условията и реда за упражняване на изпълнителните правомощия, предоставени на Комисията (ОВ L 184, 17.7.1999 г., стр. 23), изменено с Решение 2006/512/ЕО (ОВ L 200, 22.7.2006 г., стр. 11) (консолидирана версия в ОВ C 255, 21.10.2006 г., стр. 4). [↑](#footnote-ref-2)
3. Междуинституционално споразумение между Европейския парламент, Съвета на Европейския съюз и Европейската комисия за по-добро законотворчество от 13 април 2016 г. (ОВ L 123, 12.5.2014 г., стр. 1). [↑](#footnote-ref-3)
4. Регламент (ЕС) 2019/1243 на Европейския парламент и на Съвета от 20 юни 2019 г. за адаптиране на редица правни актове, предвиждащи използване на процедурата по регулиране с контрол, към членове 290 и 291 от Договора за функционирането на Европейския съюз (ОВ L 198, 25.7.2019 г., стр. 241). [↑](#footnote-ref-4)
5. Предложение за Регламент на Европейския парламент и на Съвета за адаптиране на редица правни актове, предвиждащи използване на процедурата по регулиране с контрол, към членове 290 и 291 от Договора за функционирането на Европейския съюз (COM(2016) 799). [↑](#footnote-ref-5)
6. Предложение за Регламент на Европейския парламент и на Съвета за адаптиране на редица правни актове в областта на правосъдието, предвиждащи използване на процедурата по регулиране с контрол, към член 290 от Договора за функционирането на Европейския съюз (COM(2016) 798). [↑](#footnote-ref-6)
7. Междуинституционално споразумение относно необвързващите критерии за прилагането на членове 290 и 291 от Договора за функционирането на Европейския съюз (ОВ C 223, 3.7.2019 г., стр. 1). [↑](#footnote-ref-7)
8. Предложение за Регламент на Европейския парламент и на Съвета за изменение на Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (COM(2017) 85 final). [↑](#footnote-ref-8)
9. <https://ec.europa.eu/info/law/better-regulation/have-your-say_bg>. [↑](#footnote-ref-9)
10. За повече подробности виж: <http://ec.europa.eu/transparency/regexpert/index.cfm?Lang=BG>. [↑](#footnote-ref-10)
11. В няколко основни акта законодателят е предвидил специални състави на комитета. [↑](#footnote-ref-11)
12. Гласуването в рамките на комитета може да стане на негово редовно заседание или, в надлежно обосновани случаи, по реда на писмена процедура в съответствие с член 3, параграф 5 от Регламента относно комитологията. [↑](#footnote-ref-12)
13. Следва да се отбележи, че е възможно да има несъответствия между броя на становищата и този на актовете/мерките за изпълнение през дадена година. Причините за това са обяснени във въведението на придружаващия доклада работен документ на службите на Комисията. [↑](#footnote-ref-13)
14. В общия брой на становищата са включени и гласуванията, които не са довели до издаването на становище. [↑](#footnote-ref-14)